Diari Oficial de la Generalitat Valenciana


Sumari del DOGV 5541, del 25-06-2007 (2007/5995)

Notificació a Luis Lagunilla Iñarritu de la sentència número 200 dictada en les actuacions del juí verbal número 749/2005.
--------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/5995


Data del document
:   04-04-2007

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Descriptors 

:   * sistema judicial

Notificació a Luis Lagunilla Iñarritu de la sentència número 200 dictada en les actuacions del juí verbal número 749/2005. [2007/5995]  
Procediment: assumpte civil 000749/2005.   
Juí: juí verbal 000749/2005.  
Part demandant: Iberdrola Distribución Eléctrica, SA  
Part demandada: Luis Lagunilla Iñarritu, Victoria Peña Toral, Francisco Gómez Tejedor Chinchilla i Concepción Ortiz Serrano.  
Sobre: altres verbals.  
En el juí referenciat, s'ha dictat la resolució que té el text literal següent:   
«Sentència número 200.  
Jutgessa que la dicta: Juana Vera Martínez.  
Lloc: Benidorm  
Data: 12 de febrer de 2007  
Part demandant: Iberdrola Distribución Eléctrica, SA.   
Procurador: Luis Roglá Benedito.  
Part demandada: Luis Lagunilla Iñarritu, Victoria Peña Toral, Francisco Gómez Tejedor Chinchilla i Concepción Ortiz Serrano.  
Juana Vera Martínez, magistrada del Jutjat de Primera Instància número 2 de Benidorm, ha vist les actuacions de juí ordinari seguides en este Jutjat amb el número 749/2005, sobre elevació a escriptura pública de contracte de compravenda, instades per Iberdrola Distribución Eléctrica, SA, representat pel procurador Luis Roglá Benedito, i defés pel lletrat Enrique Domingo García contra Luis Lagunilla Iñarritu, Victoria Peña Toral, Francisco Gómez Tejedor Chinchilla i Concepción Ortiz Serrano, i es tindran en consideració els següents  
Antecedents de fet  
Primer. En l'escrit de demanda consten en síntesis els fets i pretensions següents:  
a) En data 4 d'agost de 1962 els litigants van subscriure el contracte privat de compravenda pel qual els venedors segregaven de la parcel·la de 2.644 metres situada al marge esquerre de la carretera general d'Alacant a València un local rectangular de 24,32 metres quadrats de planta i ho venien a l'actora situat en l'extrem est de l'edifici en construcció a fi de destinar-lo a centre de transformació d'energia.  
b) El preu es va fixar en 100 pessetes que el venedor va rebre en l'acte atorgant carta de pagament.  
c) Que este immoble, consistent en local destinat a transformador, inscrit en el Registre de la Propietat número 1 de Benidorm com a finca registral 6.270 obrant al foli 142, tom 135, llibre 40 de Benidorm figura a nom dels demandats.  
Després d'al·legar els fonaments de dret que en les seues pretensions afecta, finalitza sol·licitant es dicte sentència per la qual es declara la titularitat dominical de l'actor sobre la finca d'actuacions i s'obliga a la demandada a sotmetre's a esta declaració així com que se la condemna a elevar a públic el document privat de compravenda i podrà ser suplida la seua voluntat per l'òrgan jurisdiccional si no acomplira i tot això amb expressa condemna en costes a la part demandada.  
Segon. Mitjançant provisió de 25 de maig de 2006 es ampliar la demanda respecte del codemandat difunt, Francisco Gómez Tejedor, sent-ne els hereus Concepción Ortiz Serrano, Concepción Gómez Tejedor Ortiz i Bárbara Calderón Gómez Tejedor. Durant la tramitació del procediment es va tindre constància que el codemandat Luis Lagunilla Iñarritu havia finat en agost de 1994. Amb tot això, es va acordar sobreseure el procediment respecte de Francisco Gómez Tejedor i Luis Lagunilla Iñarritu. Durant la tramitació del procediment es va tindre constància de la defunció de la codemandada Victoria Peña Toral, i es va procedir de la manera prevista en l'article 16 de la Llei d'Enjudiciament Civil, i com no es va esbrinar la identitat de cap successor se la va tindre per rebel mitjançant provisió de 15 de novembre de 2006.  
Tercer. El dia 23 de gener de 2007 va tindre lloc la celebració del juí al qual va comparéixer la part actora degudament defesa i representada. Pels codemandats Victoria Peña Toral, Concepción Ortiz Serrano, Concepción Gómez Tejedor Ortiz i Bárbara Calderón Gómez Tejedor i no va comparéixer ningú, per la qual cosa foren declarats en situació processal de rebel·lia. En l'acte es practicaren les proves que prèvia declaració de pertinença foren proposades per la part compareguda. Finalment quedaren les actuacions vistes per a resoldre.  
Fonaments de dret   
Primer. L'adequada resolució del cas exigix l'establiment d'un ordre lògic per al coneixement de cadascuna de les qüestions plantejades en el litigi. L'ordre a seguir en este cas és el següent:  
A) Determinar l'acció exercitada per l'actora amb caràcter principal, i es fixen els requisits necessaris perquè l'acció exercitada en la demanda puga ser estimada i valorar si estos concorren en este cas.  
B) Per al cas que fóra estimada, passar a determinar les conseqüències jurídiques d'esta estimació.  
C) Resoldre sobre les costes.  
Segon. La part actora, Iberdrola Distribución Eléctrica, SA, exercita en la demanda una acció de condemna respecte del contracte celebrat entre les parts litigants en data 9 d'abril de 1968, per a aconseguir l'elevació d'este a escriptura pública, acció basada en els articles 1.254, 1.255, 1.258 i 1.279 del Codi Civil.  
Disposa l'article 1.279 Codi Civil:   
«Si la llei exigira l'atorgament d'escriptura o altra forma especial per a fer efectives les obligacions pròpies d'un contracte, els contractants podran compel·lir recíprocament a emplenar aquella forma des que haguera intervingut el consentiment i altres requisits necessaris per a la seua validesa. No obstant això, en el supòsit de les actuacions, i a l'empara de la llibertat de pactes legalment establida, ambdues parts s'obligaren mútuament en la condició tercera del contracte a atorgar escriptura pública de compravenda tan prompte com Hidroeléctrica Española, SA, hui Iberdrola Distribución Eléctrica, SA, segons consta en les actuacions, compel·liria a la part venedora a formalitzar escriptura pública.  
Del document número 2 de la demanda, que no ha sigut impugnat de contrari i, per tant, fa plena prova del seu contingut ex article 326 LEC, es desprén que és cert que Hidroeléctrica Española, SA, hui Iberdrola Distribución Eléctrica, SA, va celebrar amb els inicialment demandats un contracte de compravenda que tenia per objecte el local destinat a transformador, inscrit en el Registre de la Propietat número 1, de Benidorm, com a finca registral 6.270 obrant al foli 142, tom 135, llibre 40 de Benidorm de 24,32 metres quadrats de planta. D'este contracte, condició segona, es desprén que els venedors reberen el preu pactat per la compravenda en l'acte, per tant, queden acreditats els elements essencials per a la validesa de la compravenda, a saber, la designació de cosa certa i la determinació del preu, article 1.445 Codi Civil. Per tant, com queda acreditat que la part compradora va complir amb l'obligació assumida en el contracte de pagar el preu, està en disposició d'exigir a la contrapart l'elevació a escriptura pública conforme van convindre, article 1.124 en relació amb els articles 1.279 i següents del Codi Civil.  
Amb això, queda constatat que la part actora va adquirir per compravenda dels inicialment demandats la finca de les actuacions, i va pagar el preu pactat i que fins al moment ha vingut actuant com a amo d'esta, tal i com es desprén de la documental aportada, en particular, del document número 4 de la demanda, acta de Junta Extraordinària de Propietaris de l'edifici on estava situat el local destinat a transformador y en la que va prendre part l'actora com a propietària de l'esmentat local. Així mateix, de les testificals practicades en l'acte de la vista, Fernando Gil Uriarte, president de la Comunitat, Nieves Lloret Devesa, Felipe Timonet i Víctor Cambra Jiménez propietaris tots ells de l'edifici on es trobava el local que manifestaren que este local sempre l'ha tingut l'actora i que ha intervingut en totes les juntes com a tal, per la qual cosa es va declarar la titularitat de l'actor sobre l'habitatge d'actuacions, i els condemna a la part demandada a elevar a públic el document privat de compravenda, i en cas de compliment es resoldrà en fase d'execució de sentència conforme als articles 705 següents i concordants de la Llei d'Enjudiciament Civil.  
Tercer. Pel que fa a la imposició de costes s'han d'imposar a la part demandada en aplicació del que disposa l'article 394, Llei d'Enjudiciament Civil.  
Vistos els preceptes esmentats i altres de general i pertinent aplicació.  
Decisió  
Estimar la demanda formulada pel procurador Luis Roglá Benedito que actua en nom i representació d'Iberdrola Distribución Eléctrica, SA, per la qual declare la titularitat dominical d'Iberdrola Distribución Eléctrica, SA, sobre la finca d'actuacions consistent en local destinat a transformador, inscrit en el Registre de la Propietat número 1 de Benidorm com a finca registral 6.270 obrant al foli 142, tom 135, llibre 40 de Benidorm de 24,32 metres quadrats de planta, que obliga els codemandats a passar per esta declaració; així mateix, condemnar a cadascun dels codemandats Concepción Ortiz Serrano, Concepción Gómez Tejedor Ortiz i Bárbara Calderón Gómez Tejedor i a Victoria Peña Toral a elevar a públic el documento privat de compravenda aportat com a document número 2 de la demanda respecte de la part indivisa que respectivament, cadascun d'ells, siga titular a fi de poder practicar-se la inscripció en el Registre de la Propietat a favor de l'actor.  
S'imposen les costes a la part demandada.  
Notifiqueu esta sentència a les parts, i feu-los saber que contra esta es pot interposar recurs d'apel·lació que, si s'escau, s'haurà de preparar davant este Jutjat dins dels cinc dies següent a aquell en què es notifique esta resolució.  
Porteu l'original al llibre de sentències.  
Esta és la meua sentència, de la qual s'expedirà testimoniatge per a incorporar-lo a les actuacions, que pronuncie, mane i firme.»  
En atenció al desconeixement de l'actual domicili o residència de la part demandada, per provisió del dia de la data el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació.  
Benidorm, 4 d'abril de 2007.- La secretària judicial: María Engracia Román Iborra.